# KISKŐRÖS VÁROS POLGÁRMESTERE

**ELŐTERJESZTÉS**

( a Képviselő-testület 2020. szeptember 23-i ülésére)

**TÁRGY: A kiskőrös 96/8 hrsz-ú ingatlan MEGHATÁROZOTT TERÜLETRÉSZÉNEK HASZNÁLATBA ADÁSA A KISKŐRÖSI TENISZ KLUB RÉSZÉRE**

Kiskőrös Város Önkormányzatának kizárólagos tulajdonát és korlátozottan forgalomképes törzsvagyonát képezi a Kiskőrös belterületi 96/8 hrsz-on nyilvántartott, természetben a Kiskőrös, Dózsa Gy. út jobb oldalán lévő, összesen 4 ha 0834 m2 nagyságú kivett szabadidőpark és teniszpálya rendeltetésű ingatlan.

A Kiskőrösi Tenisz Klub (a továbbiakban: Teniszklub) kérelemmel fordult Kiskőrös Város Polgármesteréhez a szabadidő park és teniszpálya – előterjesztés mellékletét képező - ingatlanhasználati megosztási rajzon feltüntetett részének használatbavétele érdekében.

A használatbavétel a jelenleg tenisz sportolásra használt pályák közül a nagyobb pálya és az előtte lévő zöldterület mindösszesen 3836 m2 területrész használatbavételét érinti. A kisebb teniszpálya továbbra is a szabadidő park szabadon használható területét képezné.

A teniszklubnak szándékában áll a használatába kerülő területrészen infrastrukturális fejlesztést megvalósítani. A Teniszklub a fejlesztés megvalósításához támogatást szeretne igénybe venni, melynek alapja a jogilag rendezett területhasználat.

Magyarország helyi önkormányzatairól szóló 2011. évi CLXXXIX törvény 13. § (1) bekezdés 15. pontja alapján a „sport, ifjúsági ügyek” az önkormányzat helyben biztosítható kötelező közfeladata.

Kiskőrös Város Képviselő-testületének a helyi sportfeladatok meghatározásáról és ellátásáról szóló 9/2012. (III. 30.) önkormányzati rendelet vonatkozó szakaszai, valamint az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 26. §-a alapján az önkormányzati vagyon használatát és hasznosítási jogát átadni a nemzeti vagyonról szóló 2011. évi CXCVI. törvényben meghatározott módon, az adott vagyonelemre előírt forgalomképességi korlátok figyelembevételével lehet.

A Vagyonrendelet 27. §-a alapján (4) bekezdése alapján a Képviselő-testület dönt értékhatárra és időkorlátra tekintet nélkül az ingyenes használati, hasznosítási jog átengedéséről

A fent hivatkozott jogszabályok alapján a mellékelt rajzon feltüntetett területrész használatba adására Kiskőrös Város Önkormányzata a Teniszklubbal ingyenesen, 20 éves időtartamra kötne ingatlanhasználati megállapodást.

Az ingatlanhasználat biztosításának ellentételezéseképpen a Teniszklub köteles az oktatói részére ingyenes pályahasználatot biztosítani a 18 év alatti korosztály teniszoktatásának időtartamára.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2020. szeptember 15.**

 **Domonyi László sk.**

 **polgármester**

### **HATÁROZAT-TERVEZET**

A Képviselő-testület

1. egyetért azzal, hogy Kiskőrös Város Önkormányzata a kizárólagos tulajdonát és korlátozottan forgalomképes törzsvagyonát képező Kiskőrös belterületi 96/8 hrsz-ú, összesen 4 ha 0834 m2 nagyságú kivett szabadidőpark és teniszpálya rendeltetésű ingatlan területéből 3836 m2 térmértékű teniszpálya rendeltetésű ingatlanrészt a határozat-tervezet mellékletét képező ingatlanhasználati szerződésben foglalt feltételekkel, 20 év időtartamra, a Kiskőrösi Tenisz Klub részére ingyenesen használatba adja.
2. felhatalmazza a polgármestert a határozat-tervezet mellékletét képező ingatlanhasználati szerződés aláírására.

**Felelős:** polgármester

**Határidő:** azonnal